BURSELE LUMII Închideri mixte pentru indici
*	Tranzacții de 51 milioane lei, sub media zilnică a anului 

Indicii Bursei de Valori București (BVB) au avut închideri mixte, în sesiunea de tranzacționare de ieri, într-o zi cu aprecieri ale piețelor europene. Indicele BET, al celor mai lichide douăzeci de titluri de la BVB, a scăzut cu 0,21%, la 18.019 puncte, în vreme ce indicele BET-BK, reperul de randament al fondurilor de investiții în acțiuni, a avut un avans de 0,11%, la 3.366 de puncte.